Paul Bertemes

De Paul Bertemes, gebuer den 2. Dezember 1953 an der Stad LëtzebuergB99722 – mediArt, gekuckt op lbr.lu de 16. Oktober 2024, a gestuerwen den 13. Oktober 2024Doudesannonce am Luxemburger Wort vum 19. Oktober 2024, war e lëtzebuergesche Journalist, Galerist a Curateur.

De Paul Bertemes war de Bouf vum Moler Roger, an de Brudder vum Archeolog François Bertemes. Hien huet 1983 op der Uni zu Saarbrécke mat enger Dissertatioun iwwer d'Relatioun tëscht dem Illustratiounszyklus an dem Text am Rolandslied promouvéiert.

Hien war Journalist am Beräich Konscht a Kultur an Däitschland an zu Lëtzebuerg an en huet ënner anerem fir D'Lëtzebuerger Land geschriwwen, Schrëften iwwer d'visuell Konscht publizéiert (Ausstellungskatalogen, asw.) an och beim Radio 100komma7 matgeschafft.

2004 huet hie mam Jean Colling MediArt gegrënnt, eng Agence fir d'Fërdere vun der Kultur, an där hien ë. a. als Curateur geschafft huet.

 Wierk (Auswiel) 
 Bertemes, Paul. Bild- und Textstruktur  : eine Analyse der Beziehungen von Illustrationszyklus und Text im Rolandslied des Pfaffen Konrad in der Handschrift P̲. Frankfurt/Main: R.G. Fischer, 1984. Print.
 Bertemes, Paul. Sechzehn Seiten für diti  : Drei-Satz für diti. Luxembourg: R. Mehlen, 1996. Print.
 Bertemes, Paul. Fir de Jeannot Bewing. N.p., 2005. Print.
 Bertemes, Paul. Roger Bertemes. Luxembourg: mediArt, 2005. Print.
 Bertemes, Paul, Dexia Banque internationale  organisme de publication institution hôte, et Dexia Banque internationale  organisme de publication institution hôte. Gust Graas  : fréquences modulées. Luxembourg: Dexia-BIL, 2007. Print.
 Bertemes, Paul. L’ homme, un paysage  : Roger Bertemes, Jeannot Bewing, August Clüsserath, Robert Brandy, Liliane Heidelberger, Andrea Neumann, Raymond Weiland. Differdange: Ville de Differdange, 2010. Print.
 Bertemes, Paul et al. La « Nei Bréck » - un chantier hors du commun. Luxembourg: Administration des Ponts et Chaussées, 2018. Print.

Kuckt hei fir eng méi komplett Lëscht op a-z.lu

 Um Spaweck 
 De Paul Bertemes am Lëtzebuerger Konschtlexikon
 Daniel Conrad: "Kämpfer für die Lëtzebuerger Konscht: Trauer um Paul Bertemes." wort.lu, 15.10.2024.

Kategorie:Lëtzebuergesch Journalisten
Kategorie:Galeristen
Kategorie:Gebuer 1953
Kategorie:Gestuerwen 2024